1. Korjaa tavallisia virkerakenteiden ongelmia.

1.1 Kiilalauseet ovat virkkeen ajatusta katkovia lauseita. Esimerkiksi relatiivilause keskellä virkettä voi olla kiilalause.

Korjaa:
Nettipeleihin koukuttuneen nuoren, joka tuntee itsensä yhteiskunnan hylkäämäksi, kiinnittyminen takaisin koulutusjärjestelmään tai työelämään voi olla vaikeaa.


1.2 Lauseiden ketjuttaminen merkitsee sitä, että yhdessä virkkeessä on liian monta lausetta. Silloin ajatus voi hämärtyä.

Korjaa:
Koulutus, ja englannin kielen taito sitä mukaa, kehittyvät eri maissa, tietenkin muiden valtakielten, kuten ranskan tai espanjan ohella, ja tulevaisuudessa voi ajatella tilanteen, jossa kaikki ihmiset ymmärtävä toisiaan.


1.3 Vajaat virkkeet katkovat ajatusta. Lauseen tunnistaa siitä, että siinä on persoonamuotoinen verbi.

Korjaa:
Kukaan ei halua kotiinsa kutsumattomia vieraita. Kuten rottia tai luteita.


1.4 Rinnastusvirheitä tapahtuu, kun rinnastettavat osat eivät ole samanmuotoisia. Toisiinsa voi liittää esimerkiksi päälauseita, lausekkeita ja samanmuotoisia verbejä.

Korjaa:
Tunsin olevani täynnä tarmoa ja että askel oli kevyt.



2. Korjaa tavallisia kieli- ja tyylivirheitä.

2.1 Puhekieliset ilmaisut eivät kuulu asiatyyliin.

Korjaa:
Musiikkitiedostot ovat myös tarpeeksi kevyitä, jotta ne pystyy ladata nopeasti digiboksin paluukanavan kautta.






2.2 Lauseenvastikkeen tekijä on syytä tarkistaa.

Korjaa:
Korhosen lähtiessä ulos hän otti nopeasti mukaansa sateenvarjon sateen mahdollisuuden vuoksi.


2.3 Pronominien viittauksissa on noudatettava yleiskielen normeja.

Korjaa:
Ei se ole hyvä suhtautua välinpitämättömästi sään vaihteluihin, mitkä johtuvat ilmastonmuutoksesta.

2.4 Monikkomuotoiselle subjektille pitää kirjoittaa monikollinen predikaatti – eli tarkistaa kongruenssi.

Korjaa:
Kokoontumisen oli järjestäneet lukion aktiiviset opiskelijat.


2.5 Suomen kielessä ei ole sinä-passiivia.

Korjaa:
Kaduilla voit törmätä monenlaisiin mainostauluihin.



